Batalio en la maro di Filipini

La batalio del Mar de Filipini (Angle Battle of the Philippine Sea; Japoniane マリアナ沖海戦) esis navala ed aerala batalio eventinta dum tale nomizita "kampanio di Pacifiko" di la duesma mondomilito. Dum ca batalio Japoniana mar-armeo konfrontis Usana mar-armeo che maro di Filipini, proxim insuli Mariani, inter la 19ma e la 20ma di junio 1944, dum l'okupo di insulo Saipan da Usana trupi (batalio di Saipan) por pose invadar insulo Tinian (batalio di Tinian), del arkipelago Norda Mariani.

Ca batalio rezultis dizastroza por l'Imperiala Mar-armeo di Japonia, pro granda perdajo di avioni qui povis departar de avionala transportonavi, ed anke du triimi de lia avionala transportonavi qui partoprenis la batalio. Usana pilotisti surnomizis ca batalio The Great Marianas Turkey Shoot ("la granda pafado kontre dindi di Mariani").

Dum la batalio, Usana submara navi sinkis per torpedo-pafado du ek la maxim granda avionala transportonavi partopreninta en la batalio. Usana avionala transportonavi anke lansis prolongita atako kontre Japoniana floto, sinkis lejera transportilo e domajis altra navi. Malgre ke Japoniana mar-armeo ne destruktesis komplete, ca batalio rezultis serioza domajo di lua kapaceso por uzar avionala transportili.

Kategorio:Batalii ed operaci di la Duesma mondomilito